راندى اورتن

اسمه الحقيقى راندل كيث "راندي" اورتن اتولد سنة 1980 يوم 1 ابريل و هوا مصارع محترف شغال دلوقتى فى شركه دابليو دابليو اى زى جده بوب اورتن الاب و ابوه "كاوبوى" بوب اورتن الإبن و هوا عايش فى سانت تشارلى ميزورى.

 حياته المهنيه 
قبل ما اورتن يظهر فى الدبليو دبليو اى, اتدرب و اتصارع فى منظمة ميد-ميزورى ريسلنج اسوسييشن-سوثرن لينوس كونفيرينس ريسلنج لمدة شهر, بعد كده اتبعت لمنظمة اوهايو فالى ريسلنج (او فى دبليو) و فيها شال بطولة او فى دبليو هاردكور مرتين.

بعد ما وقع مع الدبليو دبليو إي,اورتن بقى عضو فى فريق إيفولوشن و معاه خد بطولة القارات بعدها بفترة و دى كانت اول بطولة ليه مع الدبليو دبليو إى و بقى اورتن معروف باللقب "ذا ليجند كيلر" بعد ما ابتدا بضرب اعضاء دبليو دبليو إى قاعة المشاهير فى الدبليو دبليو اى, و هوا عنده 24 سنه, بقى اورتن اصغر مصارع فى تاريخ الدبليو دبليو إى قدر انه يكسب بلقب بطولة العالم للوزن التقيل و ده اللى سبب فى طرده من فريق إيفولوشن و بدء عداوه معاهم.

فى سنه 2006 اتحد اورتن مع إيدج و شكلو فريق ثنائى معروف باسم ريتيد آر كى او و سوا مع بعض شالوا لقب بطولة العالم للفرق الثنائيه و بعد ما اتفرقو ,اورتن عمل مجموعة ليجاسى مع كودى رودز و تيد ديبياسى فى سنه 2008 و برضه اتفككت المجموعة سنة 2010 لما اورتن رجع للماتشات الفردية.

اورتن كسب بطولة دبليو دبليو إى مرتين فى ليلة واحدة سنة 2007.

يعتبر اورتن فى مصارعة المحترفين بطل العالم 11 مره بسبب فوزه ببطولة العالم للوزن التقيل تلت مرات, و بطولة دبليو دبليو إى تمن مرات و هوا الفايز فى ماتش رويل رامبل 2009 و الفايز بحقيبة مونى ان ذا بانك الحمرا 2013.
 لينكات برانيه 

 مصادر 

تصنيف:مواليد 1980
تصنيف:ناس لسا عايشين
تصنيف:مسيحيين امريكان